KOMISSION KERTOMUS EUROOPAN PARLAMENTILLE JA NEUVOSTOLLE KOMISSION KOLMAS RAHOITUSKERTOMUS EUROOPAN PARLAMENTILLE JA NEUVOSTOLLE EUROOPAN MAATALOUDEN TUKIRAHASTOSTA VARAINHOITOVUOSI 2009 /* KOM/2010/0502 lopull.*/





[pic] | EUROOPAN KOMISSIO | Bryssel 23.9.2010 KOM(2010) 502 lopullinen KOMISSION KERTOMUS EUROOPAN PARLAMENTILLE JA NEUVOSTOLLE KOMISSION KOLMAS RAHOITUSKERTOMUS EUROOPAN PARLAMENTILLE JA NEUVOSTOLLE EUROOPAN MAATALOUDEN TUKIRAHASTOSTAVARAINHOITOVUOSI 2009 SEK(2010) 1098 SISÄLLYSLUETTELO 1. TALOUSARVIOMENETTELY 4 1.1. Alustava talousarvioesitys 2009 4 1.2. Talousarvioesitys vuodeksi 2009 4 1.3. Vuotta 2009 koskeva oikaisukirjelmä 4 1.4. Vuoden 2009 talousarvion hyväksyminen 4 1.5. Lisätalousarvio nro 8/2009 4 1.6. Lisätalousarvio nro 10/2009 4 1.7. Maataloustukirahaston käyttötarkoitukseensa sidotut tulot 5 1.8. Sokerialan väliaikaiset rakenneuudistusmaksut 6 1.9. Maataloustukirahaston talousarvion osuus koko EU:n talousarviosta 6 2. KÄYTTÖVARAT JA MÄÄRÄRAHOJEN HOITO 7 2.1. Määrärahojen hoito 7 2.1.1. Varainhoitovuonna 2009 käytettävissä olleet määrärahat: 7 2.1.2. Varainhoitovuonna 2009 käytettävissä olleiden määrärahojen toteuttaminen: 8 2.1.3. Talousarvion toteuttaminen – Komission suoraan hallinnoimat menot 8 2.1.4. Kuukausimaksut jäsenvaltioille 9 2.1.4.1. Menojen kattamiseksi myönnettävät kuukausittaiset maksut 9 2.1.4.2. Kuukausimaksuja koskevat päätökset vuonna 2009 9 3. MAATALOUSTUKIRAHASTON VUODEN 2009 TALOUSARVION TOTEUTTAMINEN 9 3.1. Johdanto 9 4. MAATALOUSBUDJETIN TOTEUTTAMISTA KOSKEVAT HUOMAUTUKSET 10 4.1. Luku 05 02: Maatalousmarkkinoiden interventiot 10 4.1.1. Johdanto 10 4.1.2. Vilja 10 4.1.3. Elintarvikeapuohjelmat 10 4.1.4. Hedelmät ja vihannekset 10 4.1.5. Viinialan tuotteet 11 4.1.6. Maito ja maitotuotteet 11 4.2. Luku 05 03: Suora tuki 11 4.3. Luku 05 07: Maatalousmenojen tarkastaminen 11 4.3.1. Momentti 05 07 01: Maatalousmenojen valvonta 11 5. KÄYTTÖTARKOITUKSEENSA SIDOTTUJEN TULOJEN TOTEUTTAMINEN 11 5.1. Maataloustukirahaston käyttötarkoitukseensa sidotut tulot 11 5.2. Sokerialan väliaikaisia rakenneuudistusmaksuja koskevat käyttötarkoitukseensa sidotut tulot 12 5.3. Sokerialan rakenneuudistusrahasto 12 6. MENOJEN JAKAUTUMINEN TOIMENPITEIDEN TALOUDELLISEN LUONTEEN MUKAAN 12 LIITE 1 VUODEN 2009 TALOUSARVIOMENETTELY – MAATALOUSTUKIRAHASTON MAKSUSITOUMUSMÄÄRÄRAHAT LIITE 2 MAATALOUSTUKIRAHASTON TALOUSARVION OSUUS EU:N TALOUSARVIOSTA VUOSINA 2003-2009 LIITE 3 ANALYYSI MAATALOUSTUKIRAHASTON TALOUSARVION TOTEUTTAMISESTA – VARAINHOITOVUOSI 2009 LIITE 4-I ANALYYSI MAATALOUSTUKIRAHASTON TALOUSARVION TOTEUTTAMISESTA – VARAINHOITOVUOSI 2009. KÄYTTÖTARKOITUKSEENSA SIDOTUT VARAT. C4 LIITE 4-II ANALYYSI MAATALOUSTUKIRAHASTON TALOUSARVION TOTEUTTAMISESTA – VARAINHOITOVUOSI 2009. KÄYTTÖTARKOITUKSEENSA SIDOTUT VARAT. C5 LIITE 5 MAATALOUSTUKIRAHASTON TALOUSARVION TOTEUTTAMINEN MOMENTEITTAIN JA JÄSENVALTIOITTAIN – VARAINHOITOVUOSI 2009 LIITE 6 MAATALOUSTUKIRAHASTON MENOJAKAUTUMAN KEHITTYMINEN VARAINHOITOVUOSINA 2004-2009 Huomautus: Tähän kertomukseen liittyy komission yksiköiden valmisteluasiakirja. Valmisteluasiakirjan koko teksti liitetaulukoineen löytyy englanniksi myös maatalouden ja maaseudun kehittämisen pääosaston Europa-sivustolta (http://ec.europa.eu/agriculture/fin/finrep_en.htm). | TALOUSARVIOMENETTELY[1] Alustava talousarvioesitys 2009 Komissio hyväksyi vuoden 2009 alustavan talousarvioesityksen (ATE) ja teki sitä koskevan ehdotuksen budjettivallan käyttäjälle 6. toukokuuta 2008. Vuosia 2007–2013 koskevan rahoituskehyksen otsakkeessa 2 ehdotetut Euroopan maatalouden tukirahaston (maataloustukirahasto) maksusitoumusmäärärahat olivat yhteensä 42 860,3 miljoonaa euroa. Talousarvioesitys vuodeksi 2009 Neuvosto hyväksyi talousarvioesityksen vuodeksi 2009 vuoden 2008 heinäkuussa. Maataloustukirahaston määrärahoja supistettiin 380,0 miljoonalla eurolla verrattuna alustavaan talousarvioesitykseen (42 480,3 miljoonaan euroon). Vuotta 2009 koskeva oikaisukirjelmä Komissio hyväksyi lokakuussa 2008 vuotta 2009 koskevan alustavan talousarvioesityksen oikaisukirjelmän nro 2, jossa maataloustukirahaston maksusitoumusmäärärahatarpeiksi vahvistettiin 41 579,89 miljoonaa euroa, mikä on alustavaan talousarvioesitykseen verrattuna 1 280,4 miljoonaa euroa vähemmän. Vuoden 2009 talousarvion hyväksyminen Euroopan parlamentti hyväksyi vuoden 2009 talousarvion täysistunnossaan joulukuussa 2008. Hyväksytyt maataloustukirahaston maksusitoumusmäärärahat olivat yhteensä 41 131,4 miljoonaa euroa, eli ne olivat oikaisukirjelmään verrattuna 448,5 miljoonaa euroa alhaisemmat. Tästä kokonaismäärästä varattiin 3 409,6 miljoonan euron maksusitoumusmäärärahat luvun 05 02 markkinatoimenpiteisiin ja 37 779,0 miljoonan euron maksusitoumusmäärärahat luvun 05 03 suoriin tukiin. Lisäksi vuoden 2009 talousarviossa varattiin 320,7 miljoonan euron maksusitoumusmäärärahat eläinlääkintä- ja kasvinsuojelutoimenpiteitä koskevalle toimintalohkolle 17 ja 29,5 miljoonan euron maksusitoumusmäärärahat kalataloutta koskevalle toimintalohkolle 11. Ks. lisätietoja liitteessä 1. Lisätalousarvio nro 8/2009 Kesäkuussa 2009 komissio ehdotti vuoden 2009 talousarvion maksusitoumusmäärärahojen osalta lisätalousarviota nro 8/2009, jonka budjettivallan käyttäjä hyväksyi ja jolla maataloustukirahaston käytettävissä olevia määrärahoja korotettiin 49,3 miljoonalla eurolla. Kyseiset määrärahat oli tarkoitettu eläintautien hävittämisohjelmiin ja erityisesti bluetongue-taudin hävittämiseen toimintalohkossa 17, joka koskee eläinlääkintä- ja kasvinsuojelutoimenpiteitä. Lisätalousarvio nro 10/2009 Komissio ehdotti marraskuussa 2009 lisätalousarviota nro 10/2009, jonka budjettivallan käyttäjä hyväksyi. Sen myötä maataloustukirahaston maksusitoumusmäärärahoista vähennettiin 135,0 miljoonaa euroa Euroopan talouden elvytyspaketin rahoittamiseen osallistumiseksi. Lisäksi maaseudun väliaikaisen kehittämisvälineen (TRDI)[2] maksumäärärahoista vähennettiin 111,2 miljoonaa euroa (huom. TRDI rahoitetaan entisen Euroopan maatalouden ohjaus- ja tukirahaston tukiosastosta). Maataloustukirahaston käyttötarkoitukseensa sidotut tulot[3] Yhteisen maatalouspolitiikan rahoituksesta annetun asetuksen (EY) N:o 1290/2005 34 artiklan säännösten mukaan sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksista ja maitomaksusta saatavat tulot ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Kyseiset tulot voidaan käyttää osittain tai kokonaan maataloustukirahaston menojen kattamiseksi, jos budjettivallan käyttäjän myöntämät määrärahat eivät riitä jäsenvaltioille aiheutuneiden menojen rahoittamiseen. Jos kyseiset tulot jäävät käyttämättä tai ne käytetään vain osittain, kyseinen osuus siirretään automaattisesti seuraavaan varainhoitovuoteen kyseisen vuoden määrärahatarpeiden rahoittamista varten. Vuoden 2009 talousarviota laadittaessa näiden tulojen määrä arvioitiin sekä sen määrän osalta, jonka uskottiin tulevan kerätyksi varainhoitovuoden 2009 aikana, että sen määrän osalta, jonka uskottiin tulevan siirretyksi varainhoitovuodelta 2008 varainhoitovuodelle 2009. Arvio otettiin huomioon, kun budjettivallan käyttäjä hyväksyi vuoden 2009 talousarvion. Tarkemmin sanottuna: - Sääntöjenmukaisuustarkastusten perusteella tehdyistä oikaisuista saataviksi tuloiksi arvioitiin 600,0 miljoonaa euroa ja sääntöjenvastaisuuksien perusteella saataviksi tuloiksi 105,0 miljoonaa euroa, kun taas maidon lisämaksusta saataviksi tuloiksi arvioitiin 337,0 miljoonaa euroa. Näin ollen arvioitiin, että varainhoitovuoden 2009 aikana kerättävien käyttötarkoitukseensa sidottujen tulojen kokonaismäärä olisi 1 042,0 miljoonaa euroa. - Varainhoitovuodelta 2008 varainhoitovuodelle 2009 siirrettävien käyttötarkoitukseensa sidottujen tulojen määräksi arvioitiin 1 334,0 miljoonaa euroa. Tämä yhteensä 2 376,0 miljoonan euron määrä otettiin huomioon komission vähentäessä hedelmä- ja vihannesalan tuottajaorganisaatioiden toimintarahastoihin pyydettyjä määrärahoja 515,0 miljoonalla eurolla ja tilatukijärjestelmään pyydettyjä määrärahoja 1 861,0 miljoonalla eurolla. Nämä määrät huomioon otettuaan budjettivallan käyttäjä myönsi mainittuihin järjestelmiin lopulta 260,0 miljoonan euron ja vastaavasti 27 239,0 miljoonan euron määrärahat. Ks. lisätietoja liitteissä 4.I ja 4.II. Sokerialan väliaikaiset rakenneuudistusmaksut[4] Neuvoston asetuksen (EY) N:o 320/2006 11 artiklassa vahvistettuja sokerialan väliaikaisia rakenneuudistusmääriä kohdellaan käyttötarkoitukseensa sidottuina tuloina sokerin rakenneuudistustuen ja muiden sokerin rakenneuudistusrahastoon sisältyvien tukien rahoittamiseksi. Kunakin markkinointivuonna – markkinointivuodesta 2006/2007 alkaen markkinointivuoteen 2008/2009 asti – kyseiset määrät liittyvät toimijoilla kussakin jäsenvaltiossa olevien sokerin, inuliinisiirapin ja isoglukoosin määrällisiin kiintiöihin, ja jäsenvaltioiden on määrä maksaa ne rahastolle kahdessa erässä, joiden määräajat ovat 31. maaliskuuta ja 30. marraskuuta kunakin vuonna. Vuoden 2009 talousarviota laadittaessa näiden tulojen määräksi, jonka uskottiin tulevan kyseisen vuoden aikana siirretyksi EU:n talousarvioon, arvioitiin 1 742,0 miljoonaa euroa. Samalla arvioitiin, että varainhoitovuodelta 2008 varainhoitovuodelle 2009 siirrettävä määrä on 2 006,0 miljoonaa euroa. Ks. lisätietoja liitteissä 4.I ja 4.II. Maataloustukirahaston talousarvion osuus koko EU:n talousarviosta Maataloustukirahaston lopullisen talousarvion osuus (maksusitoumusmäärärahat) EU:n koko talousarviosta kaudella 2003–2009 on esitetty liitteessä 2. KÄYTTÖVARAT JA MÄÄRÄRAHOJEN HOITO Määrärahojen hoito 2.1.1. Varainhoitovuonna 2009 käytettävissä olleet määrärahat: Euroa | Talousarvion menot (1) | Maksusitoumusmäärärahat | Maksumäärä-rahat | Talousarvion tulot (KST) (3) | Ennusteet | 1. Maataloustukirahaston alkuperäiset määrärahat | 41 131 356 325 | 41 265 823 325 | 1. Sääntöjen-mukaisuutta koskevat tarkastukset | 600 000 000 | 2. Lisätalousarviot (2) | -85 660 000 | -246 200 000 | 2. Sääntöjen-vastaisuudet | 105 000 000 | 3. Maataloustukirahaston lopulliset määrärahat, joista: | 41 045 696 325 | 41 021 423 325 | 3. Lisämaksut maidontuottajilta | 337 000 000 | 3 a. Määrärahat yhteiseen hallinnointiin (ei kuitenkaan TRDI (4) EU-10) | 40 589 704 325 | 40 589 704 325 | 4. Sokerialan väliaikaiset rakenneuudistus-maksut (5) | 1 742 000 000 | 3 b. Määrärahat suoraan hallinnoitaviin menoihin (6) | 455 992 000 | 360 919 000 | Käyttötarkoituk-seensa sidottujen tulojen kokonaisennuste | 2 784 000 000 | 3 c. TRDI-määrärahat EU-10 (7) | 0 | 70 800 000 | (1) Vuoden 2009 talousarvioon otetut määrärahat, kun otetaan huomioon vuonna 2009 kerättävät käyttötarkoitukseensa sidotut tulot sekä neuvoston asetuksen (EY) N:o 1605/2002 10 artiklan mukaisesti vuodelta 2008 vuodelle 2009 siirrettävä määrä. (2) Maksusitoumusmäärärahojen osalta lisätalousarvioissa nro 8 ja 10/2009 ennakoidaan 135,0 miljoonan euron suuruista, Euroopan talouden elvytyssuunnitelman vuoksi tehtävää vähennystä (1.6 kohta) ja 49,3 miljoonan euron suuruista korotusta, joka tehdään eläinlääkintä- ja kasvinsuojelutoimenpiteitä (terveys- ja kuluttaja-asioiden pääosasto) koskevassa toimintalohkossa 17 (1.5 kohta). Maksumäärärahojen osalta lisätalousarviossa nro 10/2009 ennakoidaan 135 miljoonan euron suuruista, Euroopan talouden elvytyssuunnitelman vuoksi tehtävää vähennystä (1.6 kohta) ja 111,2 miljoonan euron vähennystä, joka liittyy entisen Euroopan maatalouden ohjaus- ja tukirahaston (ex-EMOTR) tukiosastosta rahoitettavaan maaseudun väliaikaiseen kehittämisvälineeseen eli TRDI:hen. (3) KST: Kerättävät käyttötarkoitukseensa sidotut tulot. Tulopuolelle ei ole merkitty lainkaan tuloja (p.m.)[5], mutta arvioitu määrä ilmoitetaan talousarvion selvitysosassa. (4) TRDI: Maaseudun väliaikainen kehittämisväline EU-10 -jäsenvaltioissa. (5) Nämä tulot otetaan määrärahoiksi, joista maksetaan sokerialan rakenneuudistusrahaston tuki. (6) 80 % maksusitoumusmäärärahoista käytetään eläinlääkintä- ja kasvinsuojelutoimenpiteitä koskevassa toimintalohkossa 17 aiheutuviin menoihin (terveys- ja kuluttaja-asioiden pääosasto). Loput jakaantuvat tasan maataloutta ja maaseudun kehittämistä koskevan toimintalohkon 05 (maatalouden ja maaseudun kehittämisen pääosasto) ja kalataloutta koskevan toimintalohkon 11 (meri- ja kalastusasioiden pääosasto) kesken. Meri- ja kalastusasioiden pääosaston osalta suoritettaviin maksuihin kuuluu 1,8 miljoonan euron summa, joka siirrettiin kalataloutta koskevan toimintalohkon 11 muilta alamomenteilta. (7) Alkuperäiset 182 miljoonan euron maksumäärärahat alenivat vuoden lopussa lisätalousarvion nro 10/2009 seurauksena 70,8 miljoonaan euroon. | 2.1.2. Varainhoitovuonna 2009 käytettävissä olleiden määrärahojen toteuttaminen: Euroa Maksusitoumusmäärärahojen toteuttaminen | Maksumäärärahojen toteuttaminen | Yhteinen hallinnointi (ei kuitenkaan TRDI (1) EU-10): | 46 024 783 279,92 | 46 024 783 279.,2 | Suoraan hallinnoitavat menot | 444 795 087,91 | 270 611 015,99 | TRDI EU-10 | 0.00 | 67 170 526,24 | Yhteensä (mukaan luettuna sokerialan rakenneuudistusrahasto)(2) Sokerialan rakenneuudistusrahasto Yhteensä (ei kuitenkaan sokerialan rakenneuudistusrahasto) | 46 469 578 367,83 3 017 689 890,69 43 451 888 477,14 | 46 362 564 822,15 3 017 689 890,69 43 344 874 931,46 | (1) Sidotut määrät. Maksusitoumus- ja maksumäärärahat, joista on vähennetty saadut tulot: 43 197 343 784,95 euroa. (2) Kun otetaan huomioon 2 165 546,21 euron määrä (joka koskee suoriin menoihin osoitettujen tulojen toteuttamista, jota ei ole otettu huomioon), toteutettujen maksumääräsitoumusmäärärahojen määrä on 46 471 743 914,04 euroa (maataloustukirahasto + sokerialan rakenneuudistusrahasto). Sokerialan rakenneuudistusrahaston osuuden vähentämisen jälkeen nettomäärä on 43 454 054 023,35 euroa. Varainhoitovuonna 2009 tosiasiallisesti käytetyt maksusitoumusmäärärahat olivat 46 469 578 368 euroa ja tosiasialliset maksumäärärahat olivat 46 362 564 822 euroa. 2.1.3. Talousarvion toteuttaminen – Komission suoraan hallinnoimat menot Euroa Suoraan hallinnoitavat menot | Maksusitoumus-määrärahat | Vapautetut määrärahat | Maksumäärä-rahat | Siirrot vuodelle 2010 (1) | Määrärahat | 455 992 000,00 | - | 360 919 000,00 | - | Toteutus | 444 795 087,91 | - | 270 611 015,99 | 31 370 402,92 | Peruuntuneet määrärahat | 11 196 912,09 | - | 90 307 984,01 | - | (1) Siirrot vuodelle 2010 koskevat ainoastaan jaksottamattomia määrärahoja | Vuoden 2009 talousarvioon oli suoraan hallinnoitavia menoja varten kirjattu 456 miljoonan euron maksusitoumusmäärärahat. Vuonna 2009 sidottiin 444,8 miljoonan euron määrä. Loput näistä määrärahoista, 11,2 miljoonaa euroa, peruutettiin. Maksusitoumusmäärärahoista 80 prosenttia käytetään eläinlääkintä- ja kasvinsuojelutoimenpiteitä koskevassa toimintalohkossa 17 aiheutuviin menoihin. Loput jakaantuvat tasan maataloutta ja maaseudun kehittämistä koskevan toimintalohkon 05 ja kalataloutta koskevan toimintalohkon 11 kesken. 2.1.4. Kuukausimaksut jäsenvaltioille 2.1.4.1. Menojen kattamiseksi myönnettävät kuukausittaiset maksut Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005[6] 15 artiklassa todetaan että " komissio maksaa kuukausimaksut jäsenvaltioiden hyväksyttyjen maksajavirastojen viitekuukautena toteuttamien menojen osalta ". Kuukausimaksut maksetaan jäsenvaltioille viimeistään menojen toteuttamiskuukautta seuraavan toisen kuukauden kolmantena työpäivänä. Kuukausimaksut ovat korvaus nettomenoista (sen jälkeen kun tulot on vähennetty), jotka on jo maksettu ja jotka on asetettu käyttöön jäsenvaltioiden toimittamien kuukausi-ilmoitusten perusteella[7]. Menojen ja tulojen kuukausittaiseen kirjanpitoon tehdään tarkastuksia ja oikaisuja yksityiskohtaisen ilmoituksen perusteella[8]. Lisäksi nämä maksut vahvistetaan lopullisesti vasta seuraavien varainhoitovuosien aikana tehtävien tarkastusten jälkeen tilien tarkastamista ja hyväksymistä koskevien päätösten perusteella. Kuukausimaksujärjestelmään kuuluvat tuet, jotka jäsenvaltiot maksoivat 16.10.2008 – 15.10.2009. Muiden maksujen osalta komissio suorittaa joidenkin toimenpiteiden maksut suoraan. Suoritettujen kuukausimaksujen nettomäärä oli varainhoitovuonna 2009 yhteensä 43 197 343 784,95 euroa. 2.1.4.2. Kuukausimaksuja koskevat päätökset vuonna 2009 Varainhoitovuonna 2009 komissio teki 12 kuukausimaksupäätöstä. Joulukuussa 2009 päätettiin lisäksi lisäkuukausimaksusta, jonka tarkoituksena oli mukauttaa varainhoitovuoden tukikelpoisten menojen kokonaismäärää. MAATALOUSTUKIRAHASTON VUODEN 2009 TALOUSARVION TOTEUTTAMINEN Johdanto Maatalouden tuotantohinnat laskivat maatalousvuonna 2009 huomattavasti sekä EU:ssa että maailmanmarkkinoilla ja erityisesti maitoalalla. Maailmanlaajuinen finanssikriisi ja negatiiviset yleiset talousnäkymät korostivat entisestään maatalousmarkkinoiden huonoa tilannetta. Tällainen kehitys vaikutti sekä maataloustukirahaston menojen tasoon että käytettävissä olevien määrärahojen käyttöön joillakin talousarvion aloilla. Talousarviosta toteutettiin 43 454,1 miljoonaa euroa. Nämä menot rahoitettiin talousarvion alkuperäisistä määrärahoista käyttämällä käyttötarkoitukseensa sidottujen tulojen vuodelta 2008 siirretty määrä (1 474,1 miljoonaa euroa) kokonaisuudessaan ja osa vuonna 2009 kerätystä käyttötarkoitukseensa sidottujen tulojen määrästä (944,5 miljoonaa euroa yhteensä 1 086,0 miljoonasta eurosta). Maatalouden ja maaseudun kehittämistä koskevassa toimintalohkossa 05 markkinatoimenpidemenot olivat 3 987 miljoonaa euroa ja suorien tukien menot 39 113,9 miljoonaa euroa, eli molemmilla sektoreilla ylitettiin hyväksytyt talousarviomäärärahat. Tämä ilmeinen ylikäyttö katettiin osaksi muilta talousarvion alamomenteilta tehdyillä määrärahasiirroilla ja osaksi maataloustukirahaston talousarvioon sidotuilla tuloilla. Edellä mainittuun kokonaan toteutuneeseen määrään sisältyvät menot, jotka aiheutuivat kalatalouden markkinatoimenpiteiden (toimintalohko 11) 29,4 miljoonan euron määrärahoista sekä eläinlääkintätoimenpiteiden (toimintalohko 17) 364,3 miljoonan euron määrärahoista. (Huom. katso lisätietoja liitteessä 3). Liitteessä 5 esitetään maataloustukirahaston menojen jakautuminen momenttien ja jäsenvaltioiden kesken. MAATALOUSBUDJETIN TOTEUTTAMISTA KOSKEVAT HUOMAUTUKSET Seuraavassa on lyhyt selvitys maatalousbudjettimäärärahojen toteuttamisesta liitteessä 3 esitettyjen yksityiskohtaisten tietojen perusteella. Luku 05 02: Maatalousmarkkinoiden interventiot Johdanto Tämän talousarvioalan kokonaismaksut olivat 3 987,0 miljoonaa euroa, ja ne rahoitettiin hyväksytyillä 3 287,7 miljoonan euron budjettimäärärahoilla ja 702,0 miljoonan euron käyttötarkoitukseensa sidotuilla tuloilla. Vilja Tämän alan ylikäyttö johtui lähinnä siitä, että interventiovarastot kasvoivat alkuvuoden noin 0,047 miljoonasta tonnista noin 1,56 miljoonaan tonniin vuoden loppuun mennessä. Elintarvikeapuohjelmat Vähävaraisille henkilöille suunnatun maataloustuotteiden jakelun suhteen havaittu alikäyttö johtui eräiden jäsenvaltioiden kohtaamista hallinnollisista vaikeuksista, jotka estivät niitä hankkimasta kaikkia vuoden 2009 jakelusuunnitelmassa määriteltyjä tuotteita markkinoilta. Olisi myös huomattava, että budjetoitu määrä nousi 500 miljoonaan euroon vuonna 2009. Hedelmät ja vihannekset Alan ilmeinen ylikäyttö johtui teknisestä vaikutuksesta, joka seurasi siitä, että osa menoista rahoitettiin 413,4 miljoonan euron tuottajaorganisaatioiden toimintarahastoja varten käyttötarkoitukseensa sidotuilla tuloilla, ja siitä, että jäsenvaltioille oli aiheutunut suurempia maksuja tuottajaryhmittymille esihyväksyntää varten myönnettävistä tuista. Viinialan tuotteet Tällä alalla rahoitettavat ensisijaiset toimenpiteet ovat kansalliset tukiohjelmat ja raivausjärjestelmä. Kansallisten tukiohjelmien toteuttaminen oli jäsenvaltioissa tyydyttävää ottaen huomioon, että kyseessä oli näiden ohjelmien ensimmäinen soveltamisvuosi. Raivausjärjestelmää varten jätetyt tukihakemukset olivat huomattavasti suurempia, mikä johti siihen, että asianomaisille jäsenvaltioille aiheutuneet menot olivat talousarvioon otettuja määrärahoja suuremmat. Maito ja maitotuotteet Maitotuotemarkkinoiden vaikeasta tilanteesta selviämiseksi komissio otti tammikuussa 2009 uudelleen käyttöön maitotuotteiden vientituet. Tämän lisäksi julkiseen varastointiin ostettiin merkittäviä määriä rasvatonta maitojauhetta ja voita, minkä vuoksi ostokautta jatkettiin yli tavanomaisen määräajan, joka on 31. elokuuta. Koska vuoden 2009 talousarvio oli vahvistettu syyskuussa 2008, siinä ei ollut varattu näihin toimiin määrärahoja, minkä johdosta kyseisellä alalla aiheutuneet menot ylittivät vastaavat budjettimäärärahat. Luku 05 03: Suora tuki Tälle talousarvion luvulle hyväksytyt määrärahat olivat 37 779,0 miljoonaa euroa, ja maksujen määrä oli noin 39 113,9 miljoonaa euroa. Tämä ilmeinen ylikäyttö johtui ensisijaisesti tilatukijärjestelmästä (maksumäärärahoja oli vähennetty käyttötarkoitukseensa sidottujen tulojen huomioon ottamiseksi), ja se katettiin osaksi muilta talousarvion alamomenteilta tehdyillä määrärahasiirroilla ja osaksi tilatukijärjestelmään vuoden 2009 talousarviossa sidotuilla tuloilla. Luku 05 07: Maatalousmenojen tarkastaminen Momentti 05 07 01: Maatalousmenojen valvonta Tämä momentti sisältää lähinnä maataloustukirahaston talousarvioon maksetut määrät, jotka ovat peräisin tilien tarkastamisen ja hyväksymisen sekä tuensaajille suoritettavien maksujen määräaikojen noudattamatta jättämisen perusteella tehdyistä oikaisuista. Näiden oikaisujen kokonaismäärä oli - 115,1 miljoonaa euroa. Budjettivallan käyttäjän kyseisiin oikaisuihin myöntämien määrärahojen määrä oli - 490,0 miljoonaa euroa. Komissio sulki tämän tilin siirtämällä 375,1 miljoonan euron määrärahat maataloustukirahaston varainhoitovuoden 2009 aikana kerätyistä käyttötarkoitukseensa sidotuista tuloista. KÄYTTÖTARKOITUKSEENSA SIDOTTUJEN TULOJEN TOTEUTTAMINEN Maataloustukirahaston käyttötarkoitukseensa sidotut tulot Varainhoitovuodelta 2008 siirrettiin varainhoitovuodelle 2009 käyttötarkoitukseensa sidottuja tuloja 1 474,1 miljoonaa euroa. Ne on käytetty kokonaan varainhoitovuoden 2009 menojen rahoittamiseen varainhoitoasetuksen 10 artiklan mukaisesti. Tällä määrällä katettiin 343,8 miljoonaa euroa tuottajaorganisaatioiden toimintarahastojen menoja ja 1 130,4 miljoonaa euroa tilatukijärjestelmän menoja. Vuonna 2009 kerättyjen käyttötarkoitukseensa sidottujen tulojen määrä oli 1 086,0 miljoonaa euroa. Osa näistä käyttötarkoitukseensa sidotuista tuloista, 944,7 miljoonaa euroa, käytettiin vuoden aikana aiheutuneiden menojen kattamiseen, ja 141,5 miljoonan euron loppusumma siirrettiin automaattisesti vuoden 2010 talousarvioon mainitun vuoden määrärahatarpeiden rahoittamiseksi. Ks. lisätietoja liitteissä 4.I ja 4.II. Sokerialan väliaikaisia rakenneuudistusmaksuja koskevat käyttötarkoitukseensa sidotut tulot Jäsenvaltioiden siirtämien käyttötarkoitukseensa sidottujen tulojen kokonaismäärä vuonna 2009 oli 1 742,0 miljoonaa euroa. Tämän lisäksi varainhoitovuodelta 2008 varainhoitovuodelle 2009 siirrettiin käyttötarkoitukseensa sidottuja tuloja 2 044,6 miljoonaa euroa. EU:n talousarviosta vuonna 2009 väliaikaisina rakenneuudistusmäärinä käytettävissä olevien käyttötarkoitukseensa sidottujen tulojen kokonaismääräksi muodostui siis 3 786,0 miljoonaa euroa. Tässä vaiheessa, kun sokerialan rakenneuudistusrahaston tuensaajat ovat saaneet kaikki tukimaksunsa, väliaikaisten rakenneuudistusmäärien jäännös on 768,3 miljoonaa euroa, joka siirretään vuodelle 2010. Ks. lisätietoja 5.3 kohdassa sekä liitteissä 4.I ja 4.II. Sokerialan rakenneuudistusrahasto Jäsenvaltiot maksoivat varainhoitovuoden 2009 aikana yhteensä noin 3 017,7 miljoonaa euroa uudistetulle sokeriteollisuudelle monipuolistamistukia sekä sokerinpuhdistustukia varten. Tuet maksettiin edellä mainituista sokerialan väliaikaisista rakenneuudistusmääristä peräisin olevista tuloista. Ks. lisätietoja liitteissä 4.I ja 4.II. MENOJEN JAKAUTUMINEN TOIMENPITEIDEN TALOUDELLISEN LUONTEEN MUKAAN Maataloustukirahaston menot olivat yhteensä 43 454,1 miljoonaa euroa (lukuun ottamatta sokerialan rakenneuudistusrahastoa). Seuraavassa esitetään menot merkittävimpiin menoeriin eriteltyinä sekä näiden prosenttiosuudet maataloustukirahaston kokonaismenoista vuonna 2009. Varastointi Varastointiin liittyvien menojen määrä oli 173,4 miljoonaa euroa eli 0,04 prosenttia kokonaissummasta. Tärkeimpiä tuotteita olivat vilja-, viinintuotanto-, maito- ja sianliha-alojen tuotteet. Vientituki Vientitukiin liittyvien menojen määrä oli 649,5 miljoonaa euroa eli 1,50 prosenttia kokonaissummasta. Muut markkinatoimenpiteet Muihin markkinatoimenpiteisiin liittyvien menojen määrä oli 3 085,6 miljoonaa euroa eli 7,10 prosenttia vuoden kokonaissummasta. Tämä ryhmä pitää sisällään menot, jotka liittyvät lähinnä viljan, hedelmien ja vihannesten, viinin, maidon ja maitotuotteiden, naudan- ja vasikanlihan sekä sianlihan markkinoihin ja elintarvikeapuohjelmiin. Se sisältää myös osan maatalousmenojen tarkastamisesta johtuvista oikaisuista. Suorat tuet Suoriin tukiin liittyvien menojen määrä oli 39 113,9 miljoonaa euroa eli 90,01 prosenttia kokonaissummasta. Suorat menot Näiden menojen määrä oli 447 miljoonaa euroa. Komissio maksoi niistä suoraan 1,03 prosenttia, ja kyse oli pääasiassa eläinlääkinnällisiin toimenpiteisiin sekä maatilojen kirjanpitoon ja maatalouden tietojenkeruuseen liittyvistä menoista. Maaseudun kehittäminen Vuoden 2009 talousarvioon ei ollut kirjattu lainkaan määrärahoja entistä EMOTR:n tukiosastoa varten[9]. Jäsenvaltiot perivät samaan aikaan takaisin -13,3 miljoonaa euroa aiemmin maksettuja määriä. Kyseisen menojakauman kehittyminen toimenpiteiden taloudellisen luonteen mukaan kaudella 2004–2009 esitetään liitteessä 6. [pic] [pic] [pic] [pic] [pic] [pic] [pic] [1] Menettely esitetään liitteessä 1. [2] TRDI: Maaseudun väliaikainen kehittämisväline EU-10:ssä. [3] Nämä määrät eivät sisälly talousarvion tulopuolen budjettikohtiin (maataloustukirahaston käyttötarkoitukseensa sidottuja tuloja koskevaan momenttiin 670), mutta ne mainitaan kyseistä momenttia koskevassa talousarvion selvitysosassa. [4] Nämä määrät eivät sisälly talousarvion tulopuolen budjettikohtiin (sokerialan väliaikaisia rakenneuudistusmaksuja koskevaan momenttiin 680), mutta ne mainitaan kyseistä momenttia koskevassa talousarvion selvitysosassa. [5] p.m.: "pro memoria". [6] EUVL L 209, 11.8.2005, s. 1. [7] Jäsenvaltiot toimittavat nämä menoja koskevat kuukausi-ilmoitukset kuukauden N+1 10. päivä annettavalla ilmoituksella. [8] Jäsenvaltiot toimittavat yksityiskohtaiset ilmoitukset kuukausittain kuukauden N+1 20. päivänä (taulukossa 104). [9] Entisen Euroopan maatalouden ohjaus- ja tukirahaston (ex-EMOTR) tukiosastosta rahoitettu maaseudun kehittäminen – ohjelmakausi 2000–2006.